# הנדון: הליך מספר 10-2023

## הזמנה להציע הצעת מחיר לקבלת שירותי יעוץ בנושא ביטחון מים והיערכות למצבי חירום

1. **כללי**: תאגיד פלגי שרון (להלן: "החברה" / "התאגיד") הוקם בראשית 2011, כתאגיד מים וביוב עירוני על פי חוק. התאגיד אחראי על אספקת שירותים לכ-100 אלף תושבי הישובים כפר סבא וכוכב יאיר-צור יגאל. בכפר סבא השירות הינו של ביוב בלבד בעוד שבכוכב יאיר-צור יגאל מסופקים שרותי מים וביוב.
2. התאגיד מזמין בזאת יועצי מים בעלי הכשרה ו/או הסמכה רלוונטית, למסור את הצעתם למתן שירותי יעוץ לתאגיד בנושא ביטחון מים והיערכות לחירום.
3. **מטרת הייעוץ**: סיוע בשמירת הכשירות של התאגיד למתן מענה למשבר מים ומתן מענה בעתות חירום.
4. הייעוץ יכלול בין היתר את הנושאים הבאים:
   * 1. עדכון תוכניות החירום של התאגיד והמסמכים הנלווים מעת לעת.
     2. סיוע בפיקוח על שמירת הכשירות של ציוד החירום.
     3. ייצוג התאגיד בפורומים חיצוניים רלוונטיים.
     4. ליווי התאגיד בתרגילי חירום.
     5. ביצוע הדרכות ריענון לעובדי התאגיד.
     6. סיוע בהכנת התאגיד לקראת ביקורות בתחום בטחון המים והשתתפות פעילה בביקורות בתחום החירום (ביקורת ייעודית של רשות המים, ביקורות ברשויות המקומיות, ביקורת פנים וביקורת ISO).
     7. וידוא עמידת התאגיד בדרישות רשות המים בתחום ביטחון המים.
     8. כל פעילות הקשורה לנושא חירום וביטחון מים.
     9. השתתפות בהדרכה ותרגילים תקופתיים מטעם התאגיד ו/או רשות המים.
     10. קשר שוטף אל מול גורמים רלבנטים כגון: רשות המים, מקורות, פיקוד העורף, כב"א, שירותי הצלה וחירום וכיוצ"ב.
     11. ייצוג התאגיד בועדות המל"ח השונות (מוניציפאלי / אחר)
5. נא להעביר את ההצעה לכתובת המייל:

[**tenders@palgey-sharon.co.il**](file:///C:\Users\Ziv\Dropbox\Anat%20Private\פלגי%20שרון\נגישות\מסמכים%20להנגשה\tenders@palgey-sharon.co.il)

**בהצעתך נא פרט/י:**

1. המחיר **לשעת עבודה** אותה הנכם דורשים עבור השירותים המופיעים לעיל

(מחיר שעתי שאינו כולל מע"מ).

1. הערכת שעות עבודה ממוצעת חודשית.
2. קורות חיים ופירוט על ניסיון מקצועי.
3. פירוט לקוחות רלבנטיים (תאגידי מים וביוב).
4. **מועד אחרון לשליחת ההצעה הוא בתאריך 7.6.23 (כולל) בשעה 17:30.**
5. **צרף להצעתך כל מסמך רלוונטי או אישור המעיד על הכשרתך בתור יועץ כאמור**.
6. ככל וההצעה תיבחר, כלל תנאי ההתקשרות יוסדרו בחוזה בין הצדדים.
7. **ההתקשרות הינה במתכונת של קבלן / יועץ נותן שירות**. אין יחסי עובד מעביד. התשלום בכפוף לקבלת חשבונית כדין, ובהתאם לתנאי חוזה שיחתמו בין הצדדים.
8. **התאגיד אינו מחויב בבחירת הצעה כלשהי ורשאי לבטל הזמנה זו בכל עת**.
9. **התאגיד רשאי לשנות את המועד האחרון לקבלת ההצעות ו/או את התנאים לקבלת ההצעות בכל עת בעדכון באתר האינטרנט של התאגיד**.
10. יודגש, כי המציע, יישא בכל ההוצאות מכל מין וסוג שהוא הכרוכות בהכנת ההצעה ו/או הגשתה. מובהר, כי התאגיד לא יישא בשום הוצאה הכרוכה בהכנת איזו מההצעות.
11. מובהר בזאת, כי בקשת המועמדות אינה בבחינת "הצעה" לפי דיני החוזים ו/או "הצעה".
12. האמור במסמך זה מנוסח בלשון זכר, אך מתייחס ל 2 המינים.

### בברכה,

### פלגי שרון בע"מ